صاڤاي (بالصاموية: Savaiʻi) (صالافاي (بالصاموية: Salafai)، اللي هي السمية لقديمة) هي ݣزيرة تابعة للبلاد دصاموا وكاينة فلغرب دلمحيط لمهدن. فيها 70 كيلوميطر فالطول و46 كيلوميطر فلعرض ولميساحة ديالتها واصلة ل1694 كيلوميطر مرباع، الشي اللي كايخلّيها تكون لݣزيرة اللولة فالترتيب من ناحية لوساعة مابين ݣزاير صاموا، عاد كاتجي من موراها ݣزيرة أوپولو. من ناحية السكان، هي لݣزيرة التانية اللي لمسكونة بزاف وفيها كتر من 43 ألف دلبشري (25% ديال السكان دلبلاد). ݣزيرة صاڤاي مقسومة لستة ديال لمقاطعات، ومنها بدات لحركة ديال لماو اللي كانت ضد ليستيعمار تاع نيوزيلاندا فاللول ديال لقرن 20. التقافة ديال الصامويين عامرة بأساطير وخرايف على هاد لݣزيرة، واللي كاتعاود حكايات على لآلهة ديال لغابات، لبحورة، الشتا، لحصاد، لبلاد ولحروب. ݣزيرة صاڤاي من السما شلّال مو پاݣوا لغروب فڤيلاج فالشمال الشرقي ديال لݣزيرة. شطحة صاموا ديال لعوافي سيڤا أفي بركان جبل ماطاڤانو ف 1906 "Final Population and Housing Census 2006". Samoa Bureau of Statistics. July 2008. مأرشيڤي من لأصل ف 2011-01-01. Meleisea, Malama; Meleisea, Penelope Schoeffel (1987). Lagaga A Short History of Western Samoa. editorips@usp.ac.fj. ص. 117. ردمك 978-982-02-0029-6.